Anisia Miranda

Anisia Miranda Fernández, nada en Ciego de Ávila (Cuba) o 30 de decembro de 1932 e finada en Gres, Vila de Cruces, o 22 de outubro de 2009, foi unha escritora cubano-galega en lingua galega e lingua castelá, filla adoptiva do Concello de Vila de Cruces.

 Traxectoria 
Foi filla de Faustino Miranda, de Verea, e Teresa Fernández, de Celanova, que emigraron a Cuba en 1927. Anisia estudou Maxisterio e Xornalismo na Habana. En 1953 a familia colleu un barco que cruzou o canal de Panamá e chegou ao porto
chileno de Valparaíso; desde alí, cruzaron os Andes en tren ata chegar a Buenos Aires, onde Anisia rematou Xornalismo.
miniatura|Anisia e Pepe Neira nos xardíns da Facultade de Agronomía de Buenos Aires.
Nunha conferencia impartida por Ramón Suárez Picallo sobre Rosalía de Castro coñeceu o escritor galego Xosé Neira Vilas, co que casou o 21 de febreiro de 1957, ano no que xuntos fundaron a editorial e distribuidora de libros en galego Follas Novas. Na Arxentina comezou un importante vínculo coa cultura galega, recibindo clases de galegos no exilio como Eduardo Blanco Amor, Alberto Vilanova, Rafael Dieste, Antón Baltar ou Ramón de Valenzuela. Así mesmo, nesa época comezou a verter os primeiros textos de poetas americanos ao galego.

En xuño de 1961 regresou a Cuba, onde colaborou con Alejo Carpentier na revista Pueblo y Cultura e conduciu un programa de radio, sen deixar de escribir, sobre todo no ámbito da literatura infantil e xuvenil. Foi cofundadora de dúas revistas cubanas dirixidas ao público infantil: Zunzún e Bijirita.

En 1972 viaxou por vez primeira a Galicia, con Neira Vilas, á beira de dous meses. Tras doce viaxes máis de ida e volta, o matrimonio, xa xubilado, regresou definitivamente a Galicia en 1992, para viviren en Gres. Desde 1992 vicepresidiu a Fundación Xosé Neira Vilas.

 Obra en castelán 
 Esta es Cuba, hermano. Bos Aires: Editorial Follas Novas, 1960
 La primeira aventura.
 Los cuentos del Compay Grillo, 1965.
 Mitos y leyendas de la antigua Grecia, 1966.
 Vietnam y tú, 1970.
 Las vacaciones de Lidia, 1984.
 La casa de los títeres, 1986.
 La casa nueva de mis abuelos.
 Treinta días en Vietnam.
miniatura|300px|Otero Pedrayo e os membros das Mocidades Galeguistas de Buenos Aires en 1959. Anisia Miranda aparece no centro da fotografía.

 Obra en galego 
 Literatura infanto-xuvenil 
 Pardela amiga.
 Os contos do Compay Grilo.
 A primeira aventura.A primeira aventura
 A casa dos títeres.A casa dos títeres
 A volta do Compay Grilo.
 Mitos e lendas da vella Grecia, 1983, Ediciós do Castro.
 A cama, a bolboreta e o paxariño. A Coruña: Ediciós do Castro, 1998.

 Con Xosé Neira Vilas 
 Cantarolas e contos prá xente miúda. Akal, 1975.
 Cantarolas. Xerais, 1995.

 Colectivas 
 E dixo o corvo..., 1997, Xunta de Galicia.
 16 poemas galegos para Ernesto Che Guevara contra a súa morte (1967-1973), 1997, Universidade de Santiago de Compostela.
 Homenaxe poética ao trobador Xohan de Requeixo, 2003.
 Aires de poesía. Escolma de poetas da bisbarra de Celanova. Aira editorial, 2023. ISBN 978-84-125593-7-8

 Notas 

 Véxase tamén 

 Bibliografía 



  Con limiar de Freixanes.



 Ligazóns externas 
 Biografía de Anisia Miranda Fundación Xosé Neira Vilas.
 Armas García, Celia (2010) "Anisia Miranda. Polífacética promotora da cultura galega dentro e fora de Galicia"  Álbum de Mulleres, CCG.
 Ficha de Anisia Miranda en Galegos.info
 Anisia Miranda na Biblioteca Virtual Galega

Categoría:Escritores en lingua galega
Categoría:Nados na provincia de Ciego de Ávila
Categoría:Nados na diáspora galega
Categoría:Nados en 1932
Categoría:Finados en 2009
Categoría:Tradutores ao galego
Categoría:Tradutores do castelán
Categoría:Escritores en lingua castelá
Categoría:Cubanos de ascendencia galega